C:\Users\Fükő Adrienn\Desktop\zseda 39685_eredmény.tifSajtóinformáció

2014. július 3.

**A nyár nagy dobása:**

**Zséda Debrecenben!**

A debreceni nyári szabadtéri fesztivál legnagyobb dobásának ígérkezik **Zséda** nagykoncertje **2014. július 20-án** este a **Nagyerdei Szabadtéri Színpadon**.

Az egyedülálló tehetségű, 3 arany és 3 platinalemezes énekesnő, aki nemcsak a magyar, de külföldi színpadokat is meghódított már, nagyzenekarral és több mint 16 toplistás slágerrel érkezik Debrecenbe! A nyári szabadtéri hangulathoz illeszkedve felcsendülnek majd a legfrissebb slágerek, köztük a **Legyen úgy, a Dance** vagy a **Hétköznapi Mennyország,** de a régi kedvencek sem maradnak ki a műsorból, mint a **Motel**, a **Mindhalálig mellettem** vagy a **Fekete Rúzs**. A kivételes estén a lírai számoknak is hely jut majd, miközben a nézőket egy pörgős, lendületes, látványos popkoncert várja.

A felújított Nagyerdei Szabadtéri Színpad idén júniusban nyitotta meg újra kapuit a nézők előtt, amelyet egy színvonalas **Gálaműsorral** ünnepeltek meg.

**Zséda** sztárvendégként az eseményen jelentette be, hogy júliusban ismét ellátogat a számára igen kedves városba, méghozzá egy különleges, nagyszabású és egyedülálló nagykoncerttel lepi meg a rajongóit.

Az énekesnő műsora a megújult kulturális helyszín nyári rendezvénysorozata egyik legnagyobb dobásának ígérkezik!

„Már a megnyitó Gála fellépőjeként is lenyűgözött a színpad, a környezet és persze a rendelkezésre álló technika, így könnyűszerrel álmodtuk meg ezt az egyedülálló hangulatú

műsort erre a hiánypótló helyszínre.”- mondta el az énekesnő.

Zséda az utóbbi időben nagy hangsúlyt fektetett arra, hogy megvalósítsa egyik nagy álmát és az éneklést más művészeti ágakkal is összekapcsolja, így a **ZsédArt koncertsorozat** keretein belül számos helyszínen találkozhatnak különleges, egyedi produkcióival a nézők.

„ Az elmúlt időszakban nagyobb hangsúlyt kaptak az életemben az intimebb, belsőségesebb hangulatú koncertek is, Debrecenben viszont egy nagyszabású rendezvénnyel készülünk! Ez az esemény is a ZsédArt sorozatom része, hiszen a Nagyszínpadon számos típusú művészeti produkció valósul meg a nyár folyamán.

A sorozat minden koncertje különleges volt a maga módján, így természetesen most is készülök néhány meglepetéssel!”- tett hozzá Zséda.

**A koncert 2014. július 20-án (vasárnap) 20 órakor kezdődik Debrecen megújult Nagyerdei Szabadtéri Színpadán!**



A PResston PR Kft. Zséda kommunikációs és stratégiai partnere.

További információ és interjú egyeztetés:

Fükő Adrienn | PR Vezető | PResston PR | Csatárka Irodaház | 1025 Budapest | Csatárka út 82-84. | T (+ 36 1) 325 94 88 | F (+36 1)  325 94 89 | M (+36 30) 769 8697 | [adrienn.fuko@presstonpr.hu](mailto:oadrienn.fuko@presstonpr.hu) | [www.presstonpr.hu](http://www.presstonpr.hu/)

Bárd Noémi Polli | PR tanácsadó | PResston PR | Csatárka Irodaház | 1025 Budapest | Csatárka út 82-84. | T (+ 36 1) 325 94 88 | F (+36 1)  325 94 89 | M (+36 30) 610 0696 | [polli.noemi.bard@presstonpr.hu](mailto:polli.noemi.bard@presstonpr.hu) | [www.presstonpr.hu](http://www.presstonpr.hu/)